# Brandon Williams

Brandon Paul Brian Williams (Manchester, Regne Unit, 3 de setembre de 2000) és un futbolista anglès que juga com a defensa al club anglès Manchester United FC.
Williams va ser inclòs en la convocatòria del Manchester United FC pel partit de la Lliga de Campions de la UEFA 2018-19 contra el Paris Saint-Germain al març del 2019, tot i que finalment va veure el partit des de la grada. El seu debut amb el primer equip va arribar el 25 de setembre de 2019 entrant des de la banqueta en un partit de la EFL Cup contra el Rochdale. Va jugar el seu primer partit com a titular el 3 d'octubre de 2019 a la Lliga Europa de la UEFA contra l'AZ Alkmaar. Williams va signar un nou contracte de llarga durada el 17 d'octubre de 2019, ampliant el seu compromís amb el club fins al juny de 2022. El seu debut a la Premier League va arribar el 20 d'octubre de 2019 contra el Liverpool a Old Trafford, entrant com a substitut en els instants finals del partit. Amb Ashley Young sancionat i Luke Shaw lesionat, Williams va poder gaudir del seu debut com a titular a la lliga el 10 de novembre de 2019 contra el Brighton & Hove Albion, jugant 90 minuts abans de ser substituït per Marcos Rojo al temps de descompte; va ser votat com a millor jugador del partit pels aficionats del seu club. El 24 de novembre, Williams va marcar el seu primer gol amb el Manchester United en un empat 3-3 contra el Sheffield United.
El 30 d'agost de 2019, Williams va ser convocat per primer cop amb la selecció anglesa sub-20 per als partits contra Països Baixos i Suïssa. Va debutar en l'empat 0-0 contra Països Baixos a Shrewsbury el 5 de setembre del 2019.

## Estadístiques

Actualitzat a 24 de novembre del 2019
Partits i gols per club, temporada i competició :
| Club | Temporada | Lliga | Lliga | Lliga | FA Cup | FA Cup | EFL Cup | EFL Cup | Europa | Europa | Altres | Altres | Total | Total |
| Club | Temporada | Divisió | Partits | Gols | Partits | Gols | Partits | Gols | Partits | Gols | Partits | Gols | Partits | Gols |
| Manchester United FC | 2019-20 | Premier League | 4 | 1 | 0 | 0 | 2 | 0 | 2 | 0 | — | — | 8 | 1 |
| Total de carrera | Total de carrera | Total de carrera | 4 | 1 | 0 | 0 | 2 | 0 | 2 | 0 | 1 | 0 | 9 | 1 |

## Referències

* ↑ Corless, Liam. «Man Utd squad vs PSG includes five academy players», 06-03-2019. [Consulta: 1r desembre 2019].
* ↑ «United set up Chelsea clash» (en anglès). [Consulta: 1r desembre 2019].
* ↑ «Talking Points from AZ Alkmaar v Man Utd in UEFA Europa League» (en anglès). [Consulta: 1r desembre 2019].
* ↑ «Williams signs new United contract» (en anglès). [Consulta: 1r desembre 2019].
* ↑ «Manchester United v Liverpool 20 octubre Premier League match report» (en anglès). [Consulta: 1r desembre 2019].
* ↑ «Match report United v Brighton 10 Nov 2019» (en anglès). [Consulta: 1r desembre 2019].
* ↑ «Brandon Williams wins Man of the Match against Brighton game» (en anglès). [Consulta: 1r desembre 2019].
* ↑ «Sheff Utd 3-3 Man Utd: Oliver McBurnie scores dramatic late equaliser» (en anglès). BBC Sport, 24-11-2019.
* ↑ Association, The Football. «England sub-20s open season against Netherlands and Switzerland with a 21-man squad» (en anglès). [Consulta: 1r desembre 2019].
* ↑ Association, The Football. «England Under-20s Match Report v Holland» (en anglès). [Consulta: 1r desembre 2019].